LT
L 3/8
Europos Sąjungos oficialusis leidinys
2023 1 5
KOMISIJOS ĮGYVENDINIMO REGLAMENTAS (ES) 2023/53 2023 m. sausio 4 d. dėl leidimo naudoti Pediococcus acidilactici CNCM I-4622 preparatą kaip visų rūšių gyvūnų pašarų priedą (Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo, atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr.
1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį, kadangi: (1)
Reglamente (EB) Nr.
1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
(2)
pagal Reglamento (EB) Nr.
1831/2003 7 straipsnio 1 dalį buvo pateiktas prašymas suteikti leidimą naudoti Pediococcus acidilactici CNCM I-4622 preparatą.
Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr.
1831/2003 7 straipsnio 3 dalį;
(3)
prašymas pateiktas dėl leidimo naudoti Pediococcus acidilactici CNCM I-4622 preparatą kaip visų rūšių gyvūnų pašarų priedą, priskirtiną prie priedų kategorijos „technologiniai priedai“ ir funkcinių grupių „rūgštingumą reguliuojančios medžiagos“ bei „higieninių savybių stiprikliai“;
(4)
Europos maisto saugos tarnyba (toliau – Tarnyba) 2022 m. birželio 29 d. priimtoje nuomonėje (2) padarė išvadą, kad siūlomomis naudojimo sąlygomis Pediococcus acidilactici CNCM I-4622 preparatas nedaro nepageidaujamo poveikio gyvūnų sveikatai, vartotojų saugai ar aplinkai.
Ji taip pat padarė išvadą, kad jis laikomas kvėpavimo takus jautrinančia medžiaga, tačiau nedirgina akių ar odos ir nejautrina odos.
Tarnyba taip pat padarė išvadą, kad preparatas gali sumažinti pH ir koliforminių bakterijų dauginimąsi skystuosiuose pašaruose.
Be to, ji patvirtino pašarų priedo pašaruose analizės metodų taikymo ataskaitą, kurią pateikė Reglamentu (EB) Nr.
1831/2003 įsteigta etaloninė laboratorija;
(5)
Pediococcus acidilactici CNCM I-4622 preparato vertinimas rodo, kad Reglamento (EB) Nr.
1831/2003 5 straipsnyje išdėstytos leidimo suteikimo sąlygos yra įvykdytos.
Todėl šį preparatą turėtų būti leista naudoti.
Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai;
(6)
šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis 1.
Priede nurodytą preparatą, priklausantį priedų kategorijai „technologiniai priedai“ ir funkcinei grupei „rūgštingumą reguliuojančios medžiagos“, leidžiama naudoti kaip gyvūnų pašarų priedą šio reglamento priede nustatytomis sąlygomis. 2.
Priede nurodytą preparatą, priklausantį priedų kategorijai „ technologiniai priedai“ ir funkcinei grupei „higieninių savybių stiprikliai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
(1) OL L 268, 2003 10 18, p. 29.
(2) EFSA Journal 2022;20(8):7424.